Josip Beruta - Wikipedija

# Josip Beruta

### Izvor: Wikipedija

Josip Beruta (Sigetec, danas općina Peteranec, 22. siječanj 1833. - Zagreb, 3. lipanj 1891. ), hrvatski političar

Pučku školu je polazio u Sigecu, gimnaziju i studij teologije u Zagrebu, bio je na raznim dužnostima kod nadbiskupskog duhovnog stola u Zagrebu (1857-1861.), nadbiskupov osobni ceremonijar (1861-1863.), župnik u Biškupcu kod Varaždina (1863-1865.), a kasnije zaslužnik župnik župe Sv. Nikole Koprivnica (1865. - 1891. ). Četiri puta je biran za zastupnika u Hrvatski sabor (1871. u Malom Bukovcu, 1875. i 1878. je izabran u izbornom kotaru Rasinja, a 1884. je izabran u izbornom kotaru Peteranec, u koji je spadalo Drnje), a povremeno je bio zastupnik u parlamentu u Budimpešti. U politički život je ušao kao član vladine Narodne stranke iz koje je istupio 1880. godine. Bio je jedan od utemeljitelja Neodvisne narodne stranke, a objavljivao je u glasilu te stranke "Obzor". Surađivao je, između ostalih, s J. J. Strossmayerom i F. Račkim. Napisao je nekoliko knjiga.

Dobavljeno iz "http://hr.wikipedia.org../../../j/o/s/Josip_Beruta_c392.html"

Kategorije: Hrvatski političari | Hrvatski katolički svećenici | Teolozi | Koprivnica

##### Views

- Članak
- Razgovor
- Trenutna inačica

##### Traži